ועדת העלייה, הקליטה והתפוצות, כנסת 23, פרוטוקול מספר 44, 2020-08-17 10:30

דוד ביטן: אני מתכבד לפתוח את הישיבה, הנושא היום היעדר תקנים להתמחות לרופאים עולים, יש גם היעדר לרופאים לא עולים, היערכות משרד הבריאות לקליטת רופאים עולים חדשים ותושבים חוזרים.

דוד ביטן: הדיון מתקיים בעקבות בקשתו של חבר הכנסת יואל רזבוזוב שפנה בעקבות פנייה של רופא בן 28 שעלה לישראל מסנט פטרסבורג ב-2017 במסגרת תוכנית הסוכנות היהודית.

דוד ביטן: הרופא עשה ברוסיה התמחות בכירורגיה עבר מבחן רשמי, קיבל את רישיונו הרפואי ב-2019, התגייס לצה"ל ושירת כרופא.

דוד ביטן: הרופא מונה להתמחות בכירורגיה, אך אין תקנים להתמחויות עולים.

דוד ביטן: הציעו לו להתמחות בגריאטריה אך אינו מעוניין בהתמחות זו.

דוד ביטן: דוגמה זו מהווה דוגמה אחת מני רבות של עולים שעלו לישראל ממניעים ציוניים ואידיאולוגיים שלא יכולים לעשות התמחות.

דוד ביטן: הכשרת רופא בישראל עולה כחצי מיליון שקל, סכום שכבר הושקע ברופאים העולים שרכשו את השכלתם בחו"ל.

דוד ביטן: מדינת ישראל זקוקה למומחים אלה.

דוד ביטן: רוב המומחים העולים צריכים לעשות התמחות שנמשכת בין ארבע לשש שנים ולפיכך בפועל כל עוד מתמחה לא מסיים אין כניסה של מתמחה חדש לפיכך נכון להיום ממתינים 20 רופאים לתחילת ההתמחות בפועל לאחר שעברו את כל המיונים.

דוד ביטן: מנתונים שהגיעו לוועדה לקראת הדיון עולה שנכון ל-2019 מתוך סך של 7,808 מתמחים ברפואה יש רק 636 מתמחים עולים, 8%.

דוד ביטן: תחומי ההתמחות שבהם מתמחים הרופאים העולים הם תחומי התמחות נדרשים במערכת הבריאות, עיקר העבודה מתבצעת בבתי חולים ואין כמעט פרקטיקה פרטית בהם.

דוד ביטן: דוגמה להתמחויות עולים, טיפול נמרץ ילדים, שבעה מומחים עולים, 88%; הרדמה 101 מתמחים, 22%; רדיולוגיה אבחנתית 44 מתמחים עולים 18%; אנטומיה פתולוגית 28 מתמחים עולים 32%; רפואה גרעינית תשעה מתמחים.

דוד ביטן: מה הם בודקים ברפואה גרעינית?

קריאה: לוחמים בסרטן.

דוד ביטן: אבל אין לנו בעיות גרעין, מה הבעיה?

דוד ביטן: אנחנו לא ברוסיה.

דוד ביטן: נתוני משרד הבריאות מתוך סטטוס רופאים בגילאי עבודה, בגיל 67 כולל, מתוך 13,275 בוגרי הארץ 8,284 מומחים, 62% ו-5,001 לא מומחים, 38%.

דוד ביטן: מתוך 9,482 עולים בוגרי חו"ל 5,295 מומחים, 56% ו-4,187, 44%, הם לא מומחים.

דוד ביטן: מנתוני משרד הקליטה בשלוש השנים האחרונות עלו 741 לישראל עולים רופאים שנמצאים בתקן, למל"מ, לא מומחה ולא מתמחה.

דוד ביטן: מה זה, המצאה שלך?

אנדרי קוז'ינוב: לא, זה רשמי.

אנדרי קוז'ינוב: זה סטטוס רשמי.

טלי פלוסקוב: הנה, הם מפרטים, למל"מ, לא מומחה, לא מתמחה.

דוד ביטן: הרופאים עובדים בשכר עבודה נמוך ללא אפשרות קידום והתפתחות מקצועית.

דוד ביטן: משרד העלייה והקליטה יחד עם משרד הבריאות מפעיל תוכנית מיוחדת להתמחות עולים לפיה מוקצים 70 תקנים להתמחות עולים.

דוד ביטן: במספר הרופאים בתהליך הסדרת מומחיות מול המועצה המדעית קיימת ירידה משנת 2014, 77 מומחים ו-31 בשנת 2019.

דוד ביטן: בדיון הכי חשוב לשמוע איך משרדי משרד הבריאות והעלייה והקליטה והאוצר נערכים להתמודד עם המחסור בתקנים לעובדים בעידן ההתעניינות בעלייה שצפויה בתקופה הקרובה.

דוד ביטן: לפני שאני מעביר לך את השרביט אני רק רוצה לעדכן, קודם כל מבחינת המשבר שהיה לנו עם משרד החוץ הנושא טופל והבעיה עם האוצר, שהם טענו, משרד החוץ אמר שהם מתנצלים, שהם כן מוכנים לקבל את הסיוע, אין שום בעיה.

דוד ביטן: משרד האוצר טען שיש בעיה מהבחינה הזאת שכדי לעשות צוות בישראל אתם צריכים אנשים שיש להם - - -

שלומית אבינח: תסביר להם את הכול, על מה אתה מדבר.

דוד ביטן: חברי הכנסת יודעים, אני מעדכן את חברי הכנסת, לא את הפרוטוקול.

מיכל וונש: האפוסטיל.

דוד ביטן: לא רק האפוסטיל, באופן כללי, שהם צריכים איזה שהיא מומחיות ואז לקלוט את האנשים האלה ולעשות להם קורס זה מעל חצי שנה.

דוד ביטן: אז מה שסיכמתי באוצר, שהתקציב יעמוד לרשותם, האוצר ידבר עם מנכ"ל משרד החוץ על מנת לראות, יש להם תמיד משרות שהן לא פעילות, הם פעילים, הם מקבלים משכורת, אבל הם לא מתפקדים כמעט.

דוד ביטן: אלה יועברו לנציגויות שצריכים אותם בחו"ל, רק האוצר יוסיף תקציב לצורך השהות שלהם בחו"ל וכו'.

דוד ביטן: אמרתי לו שיסגור עם המנכ"ל, שיסגרו ביניהם, מבחינתי זה בסדר, אין לי בעיה.

דוד ביטן: אני לא חייב צוות בארץ, אני צריך שהדברים יזוזו בחו"ל.

דוד ביטן: הם יתגברו ויישבו איתם וייתנו להם את התקציב שצריכים לצורך התגבור.

דוד ביטן: אז הנושא הזה הסתיים.

דוד ביטן: כמו כן, לאחר ששרת התפוצות וגם אני טיפלנו בזה אושרו 50 מיליון שקל סיוע בממשלה, סיוע לקהילות יהודיות בחו"ל.

דוד ביטן: כל העניין שאני רוצה לראות גם את הסוכנות בפנים.

דוד ביטן: לא יכול להיות, עכשיו יש יריבות בין הסוכנות למשרד ואז כאילו הם יקבלו את התקציב בעוד הסוכנות היא זו שיש לה את הקשרים עם הקהילות והיא יודעת את הבעיות.

דוד ביטן: אז אני כן הייתי רוצה דיון בעניין הזה על מנת שנראה איך הסוכנות משתלבת בתוך העניין הזה.

מיכל וונש: כשיש צורך.

דוד ביטן: לא מספיק רק לארגן כסף, שהוא יילך לאיפה שצריך.

דוד ביטן: איפה שצריך זה הסוכנות, יש לה יכולת, מידע וקשר עם הקהילות היהודיות.

שלומית אבינח: בשבוע הבא?

דוד ביטן: כן, כמה שיותר מהר על מנת לסיים את העניין הזה.

דוד ביטן: תזמיני את הסוכנות, תזמיני מצד התפוצות ונראה איך אנחנו סוגרים את הקשר הזה ביניהם ומסיימים את העניין.

דוד ביטן: יש 50 מיליון שקל, שיילכו לדברים הטובים.

דוד ביטן: זהו, אחרי שדיווחתי, אז אני מבקש ממך, כבודו, להתחיל.

דוד ביטן: אני חושב שמנהלת הוועדה נתנה את ההקדמה הנכונה, לא?

יואל רזבוזוב: חבל על הזמן, אחת הטובות.

דוד ביטן: אני חושב שאני צריך לתת לה לקרוא את זה.

דוד ביטן: היא כתבה, היא עבדה, שתקרא.

דוד ביטן: נשנה את זה.

שלומית אבינח: קלאודיה סיפקה את הנתונים.

טלי פלוסקוב: זה עבודה משותפת.

דוד ביטן: בסדר, אבל את אספת את הכול, צירפת את זה למסמך אחד.

יואל רזבוזוב: ככה עושים, אתה היושב ראש, אתה פותח.

טלי פלוסקוב: זה עבודה משותפת, יש מי שפותח, יש מי שמקריא.

דוד ביטן: אני יודע, אבל היא מכינה את זה, אז אולי היא תקרא את זה.

דוד ביטן: אני לא מתיימר להגיד שאני יודע את הדברים האלה לבד.

דוד ביטן: בבקשה, רזבוזוב.

יואל רזבוזוב: תודה, היושב ראש.

דוד ביטן: מי זה הבן אדם שפנה אליך, אני יכול לדעת?

שלומית אבינח: הוא בזום, זה שני רופאים.

דוד ביטן: הוא מ'יש עתיד'?

דוד ביטן: מה הוא בדיוק?

יואל רזבוזוב: לא, לא קשור.

יואל רזבוזוב: קודם כל מה שאתה השווית - - -

טלי פלוסקוב: גם אלינו הגיעו פניות, דוד, זה לא נושא של מקרה אחד.

דוד ביטן: לא, אני צוחק.

טלי פלוסקוב: זה מקרה מאוד נפוץ.

דוד ביטן: תירגעי, אני יודע שהוא לא מ'יש עתיד', אין הרבה 'יש עתיד'.

יואל רזבוזוב: הרופאים ב'יש עתיד', אל תדאג.

יואל רזבוזוב: נתחיל ברצינות כי יש לנו כאן בעיה ואני באמת מודה לך על הדיון הזה כי זה דיון מאוד מאוד חשוב.

יואל רזבוזוב: הדוגמה שהקראת היא אחת מני רבות ואני חושב שכל חבריי כאן מקבלים את הפניות הללו מהרופאים.

יואל רזבוזוב: יש לנו עובדה מוגמרת שיש מצוקה של רופאים במדינת ישראל.

יואל רזבוזוב: כולם זועקים, כולל משרד הבריאות, משרד האוצר, כל המדינה אומרים שאין מספיק רופאים בישראל.

דוד ביטן: אין מספיק תקנים, לא אין מספיק רופאים.

יואל רזבוזוב: לא, אין מספיק רופאים, אין רופאים בישראל.

יואל רזבוזוב: תמיד אומרים שהרפואה סובלת, אין מספיק רופאים.

יואל רזבוזוב: הגיעו לכאן בשלוש השנים האחרונות 741 רופאים עולים, זאת אומרת שהגיעו לכאן רופאים שהם כבר מוכנים אחרי כל המבחנים, חלקם אפילו הגיעו בתוכניות של המדינה, מוכנים להיקלט במערכת הרפואה הציבורית והמצב הוא שישנם רק 70 תקנים להתמחות ורוב אותם הרופאים שרוצים להתמחות, בפניות שאנחנו מקבלים, מגיעים למצב שהם לא מצליחים להשתלב במערכת הרפואה הציבורית כי אין להם שום אפשרות.

יואל רזבוזוב: הם לא מצליחים לעבור שום מכרז, ושלא יגידו לנו שיש מכרזים והם יכולים, הם לא יכולים, זו ההזדמנות היחידה שלהם להיקלט בארץ כרופאים מומחים.

יואל רזבוזוב: הרי בסופו של דבר אנחנו קיבלנו חומר מוגמר, חומר אנושי הטוב ביותר והמצב הוא שבסופו של דבר הם מוצאים את עצמם מיואשים, חלק אפילו, שמעתי, חוזרים לארץ המוצא.

יואל רזבוזוב: אני חושב שהמצב הוא לא בריא, אנחנו מדינת עלייה ואנחנו כן מדברים על העדפה מתקנת.

יואל רזבוזוב: ישנם 70 תקנים, אז אם אנחנו מדברים על להוסיף, אנחנו לא מדברים על להוסיף 700 תקנים ל-741, אבל תיתנו עוד אפשרות, תיתנו עוד 50 תקנים, 70 תקנים, בשביל לתת להם את ההזדמנות.

יואל רזבוזוב: יש כאן עניין כספי.

יואל רזבוזוב: כמו שאמרתי, זה לא כסף גדול, להכשיר רופא בישראל עולה הרבה יותר כסף, זה דבר אחד.

יואל רזבוזוב: שתיים זה העניין של התקן, זה מנציבות שירות המדינה, הנציבות צריכה לקבל החלטה.

יואל רזבוזוב: אני חושב שהנציבות לפני שבוע קיבלה באומץ רב 126 תקנים למשרדים שהמציאו, משרדים שלא קיימים, לשרים, אז כאן לתת לרופאים, לתת להם עוד 70 תקנים, אני חושב שהמדינה יכולה להרשות לעצמה במיוחד כשאנחנו נמצאים במצב של זעקת אמת שאין מספיק רופאים בישראל.

יואל רזבוזוב: זה לא קשור לקורונה, זה היה הרבה לפני הקורונה, ובזמן הקורונה אנחנו נמצאים במצב עוד יותר גרוע.

דוד ביטן: לא, נושא הדיון הראשון זה התמחות לרופאים מומחים, זאת אומרת יש תקן לרופא, אבל אין תקן לרופא מומחה.

יואל רזבוזוב: כן, בשביל לעבור התמחות הם צריכים תקן לרופא.

דוד ביטן: זה לא רק תקן לרופא, אתה מדבר על רופאים מומחים.

יואל רזבוזוב: אני מדבר על רופאים מומחים ויש לנו מחסור ברופאים מומחים, כל אחד יכול להעיד על כך, וישנם היום רק 70 תקנים, זה תקנים ניידים, אחד סיים את ההתמחות שלו, שלוש, ארבע, חמש, שש שנים, כמה זמן שזה לוקח, הוא יוצא ואז מישהו אחר נכנס, אבל ישנם רק 70 תקנים, זה מה שיש לנו ואנחנו רוצים להגדיל את זה.

דוד ביטן: מה שאני מתכוון, שגם אם יגדילו את מספר התקנים לרופאים זה עדיין לא אומר שיגדילו את זה לגבי המומחים.

דוד ביטן: הדרישה שלך זה לגבי המומחים.

יואל רזבוזוב: הדרישה שלי להגדיל את התקנים להתמחות.

שלומית אבינח: לעולים חדשים.

יואל רזבוזוב: מ-70 להגדיל בעוד 70 לדוגמה, בשביל שהאנשים האלה יוכלו לעשות התמחות ולהיות רופאים במדינת ישראל.

יואל רזבוזוב: זה מה שאנחנו מבקשים, רופאים מומחים במדינת ישראל.

יואל רזבוזוב: כמו שאמרתי, יש מחסור, הפניות האלה, יש שניים בזום, אבל יש מאות כאלה, אפילו לא עשרות, של אנשים שנפלו בין הכיסאות.

יואל רזבוזוב: וכמו שאמרנו, אנחנו מדינת עלייה ואנחנו צריכים לתת להם את ההזדמנות.

יואל רזבוזוב: במכרז רגיל הם לא יעברו, אנחנו יודעים את זה.

יואל רזבוזוב: תודה.

דוד ביטן: אוקיי.

דוד ביטן: מישהו מחברי הכנסת רוצה להגיד משהו?

אנדרי קוז'ינוב: בקצרה, כן.

אנדרי קוז'ינוב: בהמשך לדברי חבר הכנסת רזבוזוב, כמובן הדרישות הצודקות, הנתונים מעידים שיש פה בעיה מערכתית כלל ישראלית, בכלל בכל מערכת הבריאות בכל הסיפור של התקנים, לא רק לעולים, גם לאלה שלמדו כאן.

אנדרי קוז'ינוב: אני לא קורא להגמיש קריטריונים, אבל כן להוסיף תקציבים וכן כהבטחת הממשלה להשקיע במערכת הבריאות ולהקצות תקנים, אז כשמקצים את התקנים בהמשך לתקופת משבר הקורונה, אז גם לתת את הדעת לגבי רופאים עולים שיכולים להשתלב גם במסגרת הזאת, זאת ההזדמנות.

אנדרי קוז'ינוב: ברגע שהממשלה מחליטה להוסיף תקנים ותקציבים במסגרת משבר הקורונה אז צריך לתת את הדעת איך משלבים בסיפור הזה גם את העולים.

טלי פלוסקוב: אני גם משפט אחד, אדוני.

טלי פלוסקוב: אני רוצה להגיד לכם שהמדינה שלנו התברכה במספר העולים הרופאים שהגיעו ארצה אחרי העלייה של שנות ה-90.

טלי פלוסקוב: רוב הרופאים האלה כבר התבגרו ובאופן טבעי כבר יוצאים מהמעגל ואני לא רואה איך אנחנו משלימים את מספר הרופאים שיוצאים ממערכת הבריאות.

טלי פלוסקוב: אני נחשפתי למקרה קצת דומה, רופא שהגיע לארץ עם ניסיון של 20 שנה בעבודה כרופא מומחה, לא מצליח לקבל כאן רישיון לעבוד ועובד כעוזר רופא עד היום.

טלי פלוסקוב: גם פה לפי דעתי אנחנו צריכים לחשוב על המנגנון איך אנחנו לוקחים בחשבון גם את הנושא של הניסיון שהרופאים מביאים איתם.

טלי פלוסקוב: אנחנו יודעים כמה כסף המדינה חוסכת בכך שאנשים מגיעים לכאן כבר עם תואר של רופא.

טלי פלוסקוב: אז צריך לחשוב איך אנחנו כמה שיותר מהר מזרימים אותם או מכניסים אותם לתוך המערכות שלנו כדי שיוכלו לתת את המענה.

מיכל וונש: אדוני היושב ראש, אני רוצה בצורה קצת יותר פרקטית, כמובן כל מה שנאמר פה חשוב, אבל יש, ואולי חלק מהגורמים שנמצאים פה יענו לנו על זה, יש היום אולפן שעוסק ספציפית במונחים הרפואיים שלהם זקוקים העולים האלה.

מיכל וונש: אנחנו כל הזמן מדברים על השתלבות ועל הכרח להסיר חסמים, קודם כל האולפן הזה יכול להתחיל להתקיים עוד כשהם בארצות המוצא, חבל לא לנצל את הזמן שהם בתהליך העלייה, אנחנו יודעים שהם רופאים, אנחנו יודעים שהם צריכים ללמוד את המושגים הרפואיים בעברית וכו'.

מיכל וונש: כל הנושא של התשלום לזה, אפשר למצוא לזה פתרון, אם הם לא עולים או מה שלא יהיה.

מיכל וונש: אבל קודם כל צריך לאפשר את האולפן הזה אולי כבר בארצות המוצא.

מיכל וונש: שנית, הוא צריך להיות ארוך יותר, כיוון שבפועל הוא לא מספיק, זה מה שאני מבינה מהשטח, הוא לא מספיק כדי להבטיח השתלבות מיטבית.

מיכל וונש: בנוסף אני חושבת שאנחנו נתקלים פה בעוד איזה שהוא נושא שעולה שוב ושוב וזה ההכרה בתארים השונים שאנחנו לא מבינים את החשיבות שלהם.

מיכל וונש: במקום שהאיגודים יתנגדו, מכל מיני כיוונים או כל קבוצות הרופאים השונות יתנגדו להכיר בתארים האחרים שמגיעים מחו"ל, הפוך, אנחנו אמורים להגיד שפה יש גם למערכת מה ללמוד, גם לחולים הישראלים יש מה להרוויח ולהכיר בזה בצורה הרבה יותר משמעותית.

מיכל וונש: בסופו של דבר צריך לקבל את זה שמה שמגיע משאר העולם, בטח ממדינות העולם המערביות, כנראה מעיד על קדמה ולא על הליכה אחורה ואנחנו פשוט לא נותנים על זה מספיק את הדעת, זה עולה שוב ושוב ההכרה בתארים.

מיכל וונש: תודה, אדוני היושב ראש.

טלי פלוסקוב: צריך לשמוע אותם, את החוויות שהם עוברים, עם מה הם מתמודדים.

דוד ביטן: שנייה, נשמע רגע קצר, כך שהרופאים יוכלו להתייחס גם לזה.

דוד ביטן: אני רוצה להבין, אתם יכולים להקצות משרות רק לעולים או באופן כללי אתם יכולים להקצות לרופאים מומחים ואז כולם יכולים להיכנס לזה?

דוד ביטן: אתם לא יכולים להקצות רק לעולים, נכון?

יואל רזבוזוב: בטח שהם יכולים, העדפה מתקנת.

יואל רזבוזוב: עשינו דיונים על כך שבמשרדים ממשלתיים - - -

דוד ביטן: לא, אבל, יואל, אין החלטת ממשלה על העדפה, אין.

טלי פלוסקוב: אנחנו עשינו אז 8%.

טלי פלוסקוב: אתה היית יושב ראש הקואליציה ועזרת לנו להעביר החלטה, אני זוכרת, לגבי מספר העולים, 8% מהנציגים של העולים חייבים לעבוד במגזר הציבורי.

דוד ביטן: זה היה החלטה, לא חוק.

דוד ביטן: אין החלטת ממשלה גם.

טלי פלוסקוב: אני לא זוכרת, צריך לבדוק.

דוד ביטן: אני לא יודע מה זה היה.

דוד ביטן: בטח לא 8%, זה בטוח.

שיר אברמיצקי: אני אתן את הרקע וד"ר ורד עזרא, שהיא ראש חטיבת הרפואה, אמורה גם להיות בזום אז היא אולי תוכל אחר כך להרחיב את היריעה.

שלומית אבינח: אמרו שד"ר ורד עזרא לא עולה, את יודעת אחרת?

שיר אברמיצקי: היא אמורה להיות בזום.

דוד ביטן: מה התפקיד שלך?

שיר אברמיצקי: אני כלכלנית במטה של ד"ר ורד עזרא, ד"ר ורד עזרא היא ראש חטיבת הרפואה.

שיר אברמיצקי: התוכנית של תקני רופאים עולים - - -

דוד ביטן: מכל משרד הבריאות שלחו לנו כלכלנית ולא רופאה?

שיר אברמיצקי: היה לנו מנכ"ל כזה, כמו שאתה יודע.

דוד ביטן: טוב.

שיר אברמיצקי: אז התוכנית של רופאים עולים בעצם יושבת בחטיבת הרפואה בשיתוף פעולה עם קלאודיה והצוות שלה.

שיר אברמיצקי: זו תוכנית שהיו בה 50 תקנים, נוספו עוד 20, אז עכשיו אנחנו מדברים על 70 תקנים שמאוישים כולם ועוד רשימת המתנה, למיטב ידיעתנו, של 20 ממתינים, 20 רופאים שממתינים לשיבוץ, ממתינים לתקן.

דוד ביטן: עולים?

שיר אברמיצקי: כן, כל הכותרת הזאת של 20 תקנים זה רופאים - - -

דוד ביטן: אתם רשאים להגיד שמתוך 500 משרות חדשות, סתם לדוגמה, 100 מתוכם יהיו לעולים?

שיר אברמיצקי: לא, אנחנו רשאים להגיד ש-70 תקנים נכון לעכשיו, ויש לנו בקשה פתוחה שמקודמת בימים אלה מול משרד האוצר ל-20 נוספים.

שיר אברמיצקי: 70 תקנים הם תקני רופאים עולים.

שיר אברמיצקי: זה בשיטת המיטה החמה, ברגע שמסתיימת תקופת ההתמחות של אותו רופא התקן מתפנה ומאויש על ידי מתמחה אחר.

דוד ביטן: אז זה רק פעם בשש שנים?

שיר אברמיצקי: לא, לאו דווקא, בגלל שחלק מגיעים כבר עם התמחות חלקית ואז הם צריכים רק השלמה של שנתיים, למשל.

דוד ביטן: למה אתם לא יכולים להעלות את המספר הזה?

שיר אברמיצקי: אנחנו נמצאים בשיח - - -

דוד ביטן: עם האוצר?

שיר אברמיצקי: נכון, כדי להגדיל.

שיר אברמיצקי: אנחנו כן רואים בזה ערך.

דוד ביטן: כמה לדעתכם צריכים להגדיל את המספר של המתמחים כדי שזה ייתן מענה לעולים?

שיר אברמיצקי: אז זו שאלה שמשרד הקליטה צריך אולי לתת עליה את התשובה, אני רק אגיד שכחלק ממאמצי הקורונה המשרד קיבל, כמו שאתם יודעים, 600 תקנים נוספים שיאוישו בכמה פעימות.

דוד ביטן: אז תיתנו מזה חלק לעולים.

שיר אברמיצקי: חלק מהתקנים יהיו גם לרופאים עולים.

דוד ביטן: מתי נדע?

שיר אברמיצקי: הם לא צבועים, הם לא תקנים צבועים, אבל הם כן תקנים שהולכים למחלקות הפנימיות, לטיפול נמרץ, לרפואה דחופה.

דוד ביטן: לא, אם לא תצבעו אותם אז העולים לא יקבלו.

דוד ביטן: את יודעת את זה.

שיר אברמיצקי: לא, אני אומרת שברשימת הממתינים - - -

טלי פלוסקוב: אבל יש לנו רופאים בכלל?

שיר אברמיצקי: ברשימת הממתינים של הרופאים העולים יש לנו את המקצועות האלה, אנחנו יודעים שחסרה - - -

דוד ביטן: לא, אני רוצה תשובה מדויקת.

יואל רזבוזוב: אבל אם יש 600 רופאים בשלוש השנים האחרונות, איך רק 20 האלה?

יואל רזבוזוב: הם לא הספיקו לסיים עדיין את השלבים המוקדמים יותר?

שיר אברמיצקי: לדעתי המספר שאתה מציין הוא כולל גם רופאים מומחים, הוא כולל את כלל הרופאים, את כלל האנשים עם תעודות רופא, אנחנו מדברים בתוכנית של ה-70 - - -

דוד ביטן: בואו נגדיר את זה, 600 קיבלתם, נכון?

דוד ביטן: 600 קיבלתם כבר.

יואל רזבוזוב: לא, למה 600?

יואל רזבוזוב: 70.

דוד ביטן: לא, 600 תקנים חדשים.

דוד ביטן: בגלל הקורונה קיבלו, כמה מתוכם הולכים לעולים?

שיר אברמיצקי: לא, אין תקנים צבועים.

טלי פלוסקוב: אבל יש בכלל רופאים?

טלי פלוסקוב: יש לנו רופאים שמחכים בתור כדי להיכנס?

שלומית אבינח: היא אומרת 20.

יואל רזבוזוב: רשימת המתנה.

טלי פלוסקוב: לא עולים, אני בכלל אומרת.

שיר אברמיצקי: כן, יש.

דוד ביטן: כן, בטח שיש, אחרת מה היו עושים?

דוד ביטן: היו מביאים אותם מחו"ל?

שלומית אבינח: 20 רק מחכים שיסיימו.

דוד ביטן: לא, זה לא מקובל עליי.

דוד ביטן: אנחנו צריכים לדעת מתוך ה-600 כמה אתם מקצים לעולים?

טלי פלוסקוב: נכון, זו השאלה.

דוד ביטן: אני מאוד מצטער, אי אפשר לשים אותם בפול הכולל.

דוד ביטן: אם לא הייתה לכם סמכות להקצות לעולים אני מבין, מכיוון שיש לכם סמכות כזאת, אז תקצו.

מיכל וונש: זה הפתרון, אדוני היושב ראש.

דוד ביטן: תקצו, תגידו לי מתוך ה-600 80 משרות יהיו לעולים, אז אני יודע שיש לנו פתרון ל-80 עולים ואז זה פותר לנו את כל הבעיה.

טלי פלוסקוב: אף אחד לא יתנגד לדבר הזה.

דוד ביטן: לפי הנתונים שאת הבאת לנו 80 משרות פותר לנו הכול.

דוד ביטן: כרגע, עוד שנתיים תהיה עוד פעם בעיה, נדון בעוד שנתיים, ויהיו אנשים אחרים, אנחנו לא נשב פה.

שיר אברמיצקי: סוגיית ההקצאה היא מורכבת - - -

דוד ביטן: מי אחראי לתת לנו תשובה על זה?

שיר אברמיצקי: אז אני רק אשלים את התשובה, שתהיה לכם את התמונה המלאה.

שיר אברמיצקי: ההקצאה של תקני הקורונה ניתנה למקצועות שבעצם צריכים תגבור, שזה הפנימיות - - -

דוד ביטן: הבנתי, מה, אין פנימאים?

טלי פלוסקוב: זה בדיוק מה שאני שואלת, אז אין רופאים.

שיר אברמיצקי: לא, אני רק אומרת שזה לא יעזור לעולה רופא שנגיד רוצה - - -

מיכל וונש: אבל לרופא עולה שהוא פנימאי זה כן יעזור.

מיכל וונש: זה הכול.

מיכל וונש: כמובן שלא מבקשים לשנות את הצורך.

דוד ביטן: כל ה-700 משרות האלה הולכים רק למומחים?

דוד ביטן: יש לך 700 מומחים?

דוד ביטן: לא, הולכים לרופאים שמתמחים לפנימית, אז תיתני גם להתמחות לפנימית.

שיר אברמיצקי: יש בקשה עומדת ל-20 תקנים נוספים שלהבנתנו זו כרגע רשימת ההמתנה.

דוד ביטן: הנה, יש לי את המקצועות.

שיר אברמיצקי: והיא תיתן את המענה לאותם מתמחים בכלל המקצועות.

שיר אברמיצקי: זה היתרון של התקנים של ה - - -

דוד ביטן: רבותיי, תסתכלו רגע, רק רגע, לאט לאט.

דוד ביטן: המקצועות הנדרשים זה הרדמה, טיפול נמרץ, טיפול נמרץ ילדים, המטולוגיה, ילדים, פנימית, גריאטריה.

דוד ביטן: גריאטריה בטוח יש, ההוא לא רצה להתמחות בזה.

יואל רזבוזוב: לאורתופד להתמחות בגריאטריה - - -

טלי פלוסקוב: רק עולים עובדים בגריאטריה.

דוד ביטן: כירורגיית ילדים, כירורגיית כלי דם.

דוד ביטן: כל התפקידים האלה אין שום בעיה לתת גם לעולים.

דוד ביטן: אני לא רואה פה משהו מיוחד שכביכול אי אפשר לתת.

יואל רזבוזוב: שיר, מה אתם יכולים לעשות בשביל לקבל את התקנים האלה?

שיר אברמיצקי: מה זאת אומרת?

יואל רזבוזוב: אנחנו כחברי ועדה, מה אנחנו יכולים לעשות?

יואל רזבוזוב: אנחנו רוצים את התקנים לאותם האנשים שעומדים בתור, 20 אנשים.

דוד ביטן: עולים.

דוד ביטן: לא, יש את ה-20 בתור להתמחות, אבל יש לך עוד כאלה שעומדים בתור להיות רופא.

דוד ביטן: תקן של רופא, עזוב התמחות כרגע.

טלי פלוסקוב: מי יכול לקבל החלטה כזאת ברמת המדיניות?

שיר אברמיצקי: מי שמוביל את נושא התקנים אצלנו זה אגף תכנון תקצוב ותמחור, אם נציג שלו נמצא בזום אולי הם יכולים לענות.

דוד ביטן: בסדר, שיבוא להגיד לנו, אנחנו רוצים - - -

שיר אברמיצקי: הם קבעו את סוגיית התקנים - - -

דוד ביטן: רבותיי, לא יעזור לכם כלום.

דוד ביטן: 600 משרות זה הרבה מאוד, מתוכם אפשר להקצות משהו לעולים.

מיכל וונש: צריך.

מיכל וונש: אנחנו גם בפני גל עלייה.

מיכל וונש: אנחנו לא יכולים להישאר אדישים לזה שיש פה גל עלייה שצפוי.

טלי פלוסקוב: אנחנו צריכים להבין רק דבר אחד, אם האנשים האלה לא מוצאים מקום עבודה עם כבוד הם פשוט עוזבים את הארץ ואנחנו מפסידים פה - - -

דוד ביטן: אבל אין סיבה שלא.

דוד ביטן: אנחנו כבר פתרנו את הבעיה, את לא קולטת?

טלי פלוסקוב: לא, אבל הנה, אתה מדבר על אחוז עולים ש - - -

דוד ביטן: לא, הבעיה נפתרה.

דוד ביטן: הם קיבלו כבר מהאוצר 600 משרות, מתוכם שיקצו לעולים.

דוד ביטן: אני לא רוצה לעשות דיון של צריך או לא צריך, זה הכול.

דוד ביטן: זה הסיפור.

יואל רזבוזוב: בואו נשמע את קלאודיה.

דוד ביטן: הבעיה פתורה.

דוד ביטן: מבחינתי היא פתורה, רק תגידו לי כמה אתם מקצים לעולים וזה הכול.

דוד ביטן: המלחמה עכשיו רק על זה.

יואל רזבוזוב: אבל קלאודיה יודעת את המאבקים.

דוד ביטן: אני קלטתי את הבעיה כבר מההתחלה.

יואל רזבוזוב: דוד, בוא נשמע, היא תגיד לנו על המאבקים, היא תכוון אותנו.

דוד ביטן: לא צריך, לא צריך, לא צריך דיון.

דוד ביטן: נגמר הדיון.

יואל רזבוזוב: מה זה נגמר הדיון?

דוד ביטן: נגמר הדיון.

דוד ביטן: אני לא עושה דיוני סרק.

דוד ביטן: אנחנו לא שומעים אנשים כדי ללכת להיבחן על מה שהם אומרים, אנחנו לא עושים בוחן, אני רוצה תשובה.

דוד ביטן: תוך כמה זמן אתם נותנים לי תשובה כמה מה-600 משרות עוברים לעולים, בבקשה.

דוד ביטן: תני לי עכשיו זמן.

שיר אברמיצקי: אני עוד פעם - - -

דוד ביטן: לא, תני לי זמן.

דוד ביטן: עצרי, לכי תבררי בטלפון ותחזרי אליי.

שיר אברמיצקי: יש לנו נציג - - -

דוד ביטן: לכי תבררי בטלפון.

דוד ביטן: אני נותן לך כמה זמן, אני לא אומר לך עכשיו.

שיר אברמיצקי: אבל התשובה אולי בזום.

דוד ביטן: לא, לא רוצה תשובה בזום.

דוד ביטן: קודם כל אני עוצר את הישיבה.

דוד ביטן: רבותיי, הפסקה חמש דקות, לכי תבררי את זה.

דוד ביטן: לא רוצה לשמוע אף אחד עכשיו, הפסקה חמש דקות.

דוד ביטן: זה הכול.

שיר אברמיצקי: דיברתי עם אגף התקציבים שלנו, הם יבדקו מול האוצר את האפשרות של צביעת תקנים.

שלומית אבינח: האוצר כאן.

דוד ביטן: אבל אתם צובעים תקנים, בלי קשר.

שיר אברמיצקי: לא, אנחנו לא צובעים.

דוד ביטן: כמה זמן?

דוד ביטן: מתי?

דוד ביטן: בשבוע הבא אני עושה ישיבה, זה בסדר?

דוד ביטן: אז הנה אני אומר לך לו"ז.

יואל רזבוזוב: בוא עכשיו ננסה להעלות את האוצר.

דוד ביטן: נעלה את האוצר, אבל בלי קשר ישיבה בשבוע הבא על הנושא הזה, אני רוצה לגמור את זה.

דוד ביטן: זה הכול.

שיר אברמיצקי: רק להגיד שלפני הקורונה הם צבועים לפי מקצועות, זאת אומרת יש תעדוף של מקצוע על פני עולים.

דוד ביטן: אין בעיה.

דוד ביטן: אין שום בעיה.

דוד ביטן: קודם כל תביאו לנו את התקנים, אחר כך נתווכח איתכם על דברים אחרים.

שיר אברמיצקי: לעניין התקנים נמצאת איתנו אורלי מלכה שהיא הובילה את הנושא מול האוצר, אז היא תוכל אולי לתת קצת יותר פירוט לגבי מה המתווה.

דוד ביטן: זאת אומרת נקבל תשובה?

שלומית אבינח: הנה אורלי מלכה ממשרד הבריאות.

שלומית אבינח: וגם יש לך את האוצר פה.

דוד ביטן: נו, כמה תקנים את מביאה לי מה-600 לעולים?

אורלי מלכה: בעיקרון ה-600 תקנים שניתנו ניתנו לתקופת הקורונה, מדובר בתקנים זמניים בלבד, לא מדובר בתקנים קבועים.

אורלי מלכה: אותם תקנים, רובם כבר הוקצו בחודש מרץ וחלקם כבר אוישו והתקנים שעכשיו ניתנו, ההשלמה של ה-200 יועדו ספציפית לצרכים שעלו בקורונה וכהיערכות לחורף.

אורלי מלכה: כמובן שאין מניעה שכל רופא שיודע לתת את המענה באותם צרכים ספציפיים יוכל להיקלט.

דוד ביטן: אז אני אומר לך, חלק מהתקנים האלה צריכים לבוא לעולים.

דוד ביטן: ככה זה היה תמיד, ואל תספרו לי עכשיו על הקורונה.

מיכל וונש: ואדוני היושב ראש, הקורונה היא גם הזדמנות.

מיכל וונש: אני רוצה להגיד שאם זאת הדרך שאנחנו נכניס את התקנים לעולים באופן קבוע ודרך הקורונה גם נעשה את השינוי שצריך לקרות אז צריך להסתכל גם על זה.

מיכל וונש: זה שעכשיו סביב הקורונה, אם זה השינוי שדרוש באופן כללי וזאת ההזדמנות לעשות את זה אז נעשה את זה בהזדמנות הזאת, אבל שלא יבטלו את זה בסוף הקורונה.

מיכל וונש: את התקנים.

דוד ביטן: איזה יבטלו?

דוד ביטן: נראה לך?

דוד ביטן: משהו אפשר לבטל בישראל?

דוד ביטן: ברגע שהם עובדים כבר אי אפשר להוציא אותם.

אורלי מלכה: בגלל שהתקנים הללו הם תקנים זמניים אז יכול להיות שפחות - - -

דוד ביטן: טוב, אני מאוד מצטער.

דוד ביטן: תקשיבי, עם כל הכבוד למשרד הבריאות, הכול טוב ויפה, אולי בקורונה אתם קובעים, בתקנים אתם לא קובעים לבד.

דוד ביטן: אני רוצה בתוך שבוע, נעשה פה דיון, אני רוצה תשובה מדויקת כמה תקנים אתם נותנים לעולים חדשים מתוך ה-600 ותוך כמה זמן הם נקלטים בעבודה.

דוד ביטן: זה מה שאני רוצה.

דוד ביטן: תעבירי אותי לאוצר.

דניאל פדון: כן, אני פה.

דניאל פדון: שלום.

דוד ביטן: אני לא מבין איך מתוך ה-600 לא נותנים אחד לעולים?

דוד ביטן: בושה וחרפה.

דוד ביטן: אתה הרפרנט של איזה משרד?

שלומית אבינח: בריאות.

שלומית אבינח: לא שומעים אותך.

דניאל פדון: אני פה.

דוד ביטן: קודם כל כל הכבוד שנתתם 600 תקנים, באמת כל הכבוד.

דניאל פדון: אני רק רוצה לחדד, נתנו 800 למעשה.

דוד ביטן: אנחנו רוצים שמתוך ה-600 או ה-800 יהיה שריון חלקי לעולים חדשים כמו שתמיד היה, אין שום סיבה שבגלל הקורונה יגידו ש - - -

דניאל פדון: אני לא שומע, סליחה.

דוד ביטן: יש רופאים בקרב העולים לא פחות טובים, רק אין להם תקנים, לא להתמחות ולא לזה.

דוד ביטן: אנחנו מבקשים את העזרה של האוצר, הרי לאוצר זה לא משנה, נכון?

דוד ביטן: הוא נותן את התקנים, נותן את התקציב, אנחנו מבקשים מכם סיוע במובן הזה שאתם תגידו למשרד הבריאות שיצבעו חלק מזה לעולים חדשים.

דניאל פדון: לנו אין התנגדות שחלק מהעולים יופנו לעולים חדשים.

דניאל פדון: אם תיפתר עוד בעיה הרי זה משובח.

דוד ביטן: בעוד שבוע אנחנו מקיימים דיון נוסף.

דוד ביטן: אני מבקש מכם לדאוג שהבריאות יעשו את זה.

דוד ביטן: רשמנו, אין להם התנגדות לזה, רק צריך לדאוג שהבריאות יעשו את זה.

דוד ביטן: באמת, התחכום הזה של משרד הבריאות לבוא ולהגיד שזה רק בשביל הקורונה.

דוד ביטן: תגידי לי מה, רופא שלמד בארצות הברית לא יכול לעבוד בישראל בתקופת הקורונה?

שיר אברמיצקי: אבל אם הוועדה יכולה לבקש ממשרד האוצר בקשות אולי לבקש להגדיל את מכסת הרופאים העולים.

שיר אברמיצקי: כי אם אתה צובע תקנים מתוך תקני הקורונה למעשה אתה מגביל גם מומחים.

דוד ביטן: אין בעיה, תעלי אותו חזרה.

שיר אברמיצקי: אוקיי, אז בואו נבקש להרחיב, שזה כבר בקשה שמשרד הבריאות - - -

דוד ביטן: שיגדילו בגלל הקורונה את המכסה.

דוד ביטן: בסדר.

שיר אברמיצקי: שזה בקשה שכבר משרד הקליטה מקדם.

שיר אברמיצקי: זה כבר נמצא שם.

דוד ביטן: אין בעיה.

דוד ביטן: מה שאומרים לי פה, יש הרי מכסה של 70 תקנים לעולים חדשים, מכיוון שפה הוספתם משרות בגלל הקורונה, אתם צריכים להגדיל את המכסה הזאת כדי שהם ישתלבו.

דניאל פדון: חבר הכנסת, קודם כל נתנו כבר במרץ 200 תקנים לרופאים תחומיים, זה מה שקראו לו קודם לכן בוועדה למל"מים.

דניאל פדון: מתוכם להבנתנו אישרו משהו כמו 20.

דניאל פדון: אין שום מניעה לאייש אותם במלואם, וגם ה-600 להבנתנו רחוקים מאוד מאיוש חלקי אפילו של התקנים האלה.

דוד ביטן: אבל מתוך ה-800 משרות - - -

דניאל פדון: אנחנו לא רואים סיבה, אנחנו לא מאמינים שמשרד הבריאות יצליח למצוא 600 רופאים שככה מסתובבים ולא מועסקים.

דוד ביטן: הכול טוב ויפה, מה שעשיתם בעבר עשיתם.

דוד ביטן: עכשיו הוספתם 800 תקנים למשרד הבריאות בגלל הקורונה.

דוד ביטן: אז יש היגיון רב בטענה שאתם צריכים גם להקצות מזה חלק לעולים החדשים.

דוד ביטן: פה אומרים לי במשרד הבריאות שאם לא תעשו את זה אז הם לא יוכלו להגדיל את המכסה לעולים החדשים.

דוד ביטן: לכם זה באמת לא צריך לשנות, אתם נותנים תקנים לרופא, לא אם זה רופא עולה או לא רופא עולה, אבל על מנת שהם יוכלו לקבל עולים אתם צריכים להגדיל את התקנים הצבועים, התקנים שמיועדים לעולים.

דוד ביטן: אז אני מבקש ממך להסתכל על זה בצורה חיובית, לדבר עם הבריאות ובעוד שבוע כשנעשה ישיבת המשך יהיו לנו כבר תשובות בעניין הזה.

דניאל פדון: אין לי בעיה כמובן לדבר איתם, אבל חשוב להגיד, התקנים האלה לא אוישו, לא קרובים לאיוש, אנחנו לא רואים שום סיבה להגדיל משהו שעדיין לא מוצה אפילו בחלקו הקטן.

דוד ביטן: יש לך תקנים לא מאוישים, אין מספיק רופאים שיאיישו אותם, אבל יש מהצד השני רופאים עולים שמחכים וממתינים להיכנס.

מיכל וונש: זה ממש לא הגיוני, אני לא מבינה את הטיעון.

דניאל פדון: בסדר גמור.

דניאל פדון: אתם מוזמנים ל - - -

מיכל וונש: אדוני היושב ראש, זה צריך להיות המינימום, המכסה צריכה להיות המינימום.

דניאל פדון: אין הרבה שנים שבמשרד הבריאות קיבלו כל כך הרבה תקנים.

דניאל פדון: אם הם לא מוכנים להקצות מהתקנים האלה לרופאים עולים זאת – אין שום מניעה.

אורלי מלכה: אין לנו שום התנגדות להקצות את התקנים האלה גם לתקנים עולים.

אורלי מלכה: אדוני היושב ראש, אם אפשר להגיד - - -

יואל רזבוזוב: רגע, לא מצליחים להבין מה הם אומרים.

דוד ביטן: כל אחד מעביר את זה לשני.

דוד ביטן: לא יעזור לנו ככה לנהל את זה.

מיכל וונש: כן, הם צריכים לדבר ביניהם.

דוד ביטן: גם ככה הוא אומר שלא איישו את התקנים, אנחנו מבקשים, ושהאוצר יסכים לזה שחלק מהמשרות החדשות יוקצו לעולים חדשים.

דוד ביטן: אתם תגידו לנו בישיבה הבאה כמה משרות ואז נוכל לפתור את הבעיה של אלה שממתינים היום.

דוד ביטן: בעוד שנה, שנה וחצי, תהיה לנו עוד בעיה נדון בזה.

דוד ביטן: כרגע יש המתנה, אפשר לפתור את זה בדרך הזאת.

יוסף טייב: השאלה, אדוני היושב ראש, מה הסיבה שהתקנים האלה לא מאוישים?

דוד ביטן: לא יודע, כנראה לוקח זמן לקלוט אנשים.

יוסף טייב: לא, השאלה אם הם טוענים שאין רופאים או שיש סיבות אחרות.

אורלי מלכה: התקנים, רוב התקנים הללו הוקצו לפני כשבועיים בלבד למערכת, זה תהליך שלוקח זמן, מה גם שבאמת החלטת המל"ל להקצאת אותם התקנים ייעדה אותם ספציפית לטובת היערכות לקורונה ולחורף.

אורלי מלכה: כמובן שככל שיש רופאים עולים שיכולים לאייש את אותם התקנים משרד הבריאות ישמח לקלוט את העולים על אותם התקנים.

אורלי מלכה: ככל שגם אנחנו נוכל לצבוע כמות תקנים ואפשר יהיה לתעדף עולים אני לא חושבת שתהיה עם זה איזו שהיא בעיה.

אורלי מלכה: אני רק מזכירה שוב, התקנים הללו הם תקנים זמניים, הם תקנים שהאישור שניתן למשרד הבריאות על ידי משרד האוצר מוקצה אך ורק עד אמצע השנה הבאה.

אורלי מלכה: זה לא פתרון ארוך טווח כמו 70 התקנים הקיימים.

קלאודיה כץ: אבל רק לחדד שאלה שממתינים ממתינים להתמחות.

דוד ביטן: הבנו, גם זה וגם זה.

דוד ביטן: כל הרופאים, עולים חדשים שרוצים לעבוד, אני מבקש, תני את זה אליה כדי שהם יצרו קשר אישי עם אחד אחד.

דוד ביטן: בשבוע הבא אני מבקש דיון עם תשובות של המערכת, תשובות, לא 'אני צריכה לברר ואני צריכה לבדוק', אין דבר כזה לבדוק.

דוד ביטן: בסדר?

דוד ביטן: תודה.

יואל רזבוזוב: אז מה סוכם?

דוד ביטן: סוכם שבעוד שבוע נעשה ישיבה.

דוד ביטן: עד אז שיביאו לי, את תביאי לה את כל השמות.

דוד ביטן: אנחנו צריכים להילחם על דבר פשוט.

יואל רזבוזוב: רגע, אנחנו מבקשים שיצבעו לנו תקנים לעולים חדשים ואתם צריכים לבוא עם המספר.

דוד ביטן: לא, אם יש להם פתרון לכל מי שממתין אז אין בעיה.

דוד ביטן: המספר יהיה לפי ההמתנה.

יואל רזבוזוב: אז הם יעבדו ביחד עם משרד הקליטה על כל תקן, בסדר?

יואל רזבוזוב: כן?

יואל רזבוזוב: תודה.

דוד ביטן: טוב, הישיבה נעולה.